text: Er der en puma løs syd for grænsen?
  07 december 2015 kl. 07.28
  Et stort brunt katte-agtig dyr er blevet set lige syd for grænsen i Flensborgs nordlige udkant. Er det en puma, spørger politi og folk i Flensborg nu hinanden om.
  Tysk politi jager et stort kattedyr nær den danske grænse. Dyret er blevet set af flere borgere.
  Politiet i Flensborg havde  søndag sat både betjente og en helikopter ind i jagten på et stort kattedyr, der muligvis er en puma. Det oplyser politiet i en  pressemeddelelse.
  De første meldinger tydede på, at dyret bevægede sig mod nord. Siden søndag formiddag er der dog ikke kommet yderligere henvendelser fra borgere om et stort kattedyr på fri fod i naturen.
  Politiet i Flensborg oplyser, at der ikke for tiden befinder sig nogen cirkus i området, hvorfor det kan udelukkes, at et dyr skulle være sluppet fri herfra.
  Rygter om en mulig løs puma syd for grænsen. Vi deltager ikke i eftersøgningen og har ingen informationer om dyret #politidk
  
  